 Mayay aliyetamba na Yanga na Taifa Stars kwenye miaka ya 1990 mpaka mwanzoni mwa miaka ya 2000, alitamka kwamba ni vizuri Simba ikabaki na Mayanja na sio kutafuta kocha mwingine.“Kwa sasa alichoongeza Mayanja ni morali tu na sio mabadiliko sana ya kiufundi, muda ni mfupi sana tangia amepewa timu, hivyo huwezi kumtathmini kiufundi, lakini ni muhimu akapewa jukumu moja kwa moja,” alisema Mayay.Aidha, Mayay alimsifu mshambuliaji Hamisi Kiiza wa Uganda na kusema kwamba yuko kwenye kiwango bora kwa sasa na anachopaswa ni kuendeleza kiwango hicho. “Hata alipokuwa na Yanga Kiiza alifunga mabao muhimu sana, wakati mwingine anaingia akitokea benchi na kufunga mabao muhimu, anachotakiwa sasa ni kuendeleza kiwango hicho,” alisema Mayay.Alisema kuwa pamoja na Kiiza kuwa kwenye kiwango bora kwa sasa tatizo la mshambuliaji huyo wa kimataifa wa Uganda liko kwenye nidhamu kiasi cha kusahahu majukumu yake. Mayay pia aliipa Simba nafasi ya kushindania ubingwa msimu huu sambamba na Yanga na Azam. 